Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9889

d) A felszállás végrehajtásának megkezdésekor vagy a tervezett leszállási illetve bármely kijelölt célállomás kitérő repülőtéren az érkezés várható időpontjában a repülőgép számított tömege semmi esetre se haladja meg a legnagyobb engedélyezett tömeget, amely megfelel a 16. Annex I. kötet zajszint minősítési előírásainak, kivéve ha különleges körülmények között, bizonyos repülőtéren vagy futópályán, ahol zajszint probléma nem jelentkezik, erre az érintett állam illetékes hatósága, amelyben a repülőtér elhelyezkedik, külön engedélyt ad. 5.2.8 Felszállás – A repülőgép a felszállás során bármely időpontban bekövetkező kritikus hajtómű meghibásodás esetén képes legyen a felszállás megszakítására valamint a rendelkezésre álló gyorsításból történő megállási távolságon belül történő megállásra vagy a felszállás folytatására és a repülési pályán levő összes akadály feletti biztonságos elkülönítés tartására addig, amíg olyan helyzetbe kerül, hogy eleget tud tenni az 5.2.9 pont előírásának. Megjegyzés: A fenti pontban jelzett „biztonságos elkülönítés”-t a C. Mellékletben található példákkal mutatjuk be. 5.2.8.1 A rendelkezésre álló futópálya hossz meghatározásánál vegyék figyelembe azt a távolság csökkenést – ha van ilyen – ami a felszállási helyzetbe történő kigurulás miatt következhet be. 5.2.9 Útvonalon – Egy hajtómű üzemképtelen – A repülőgép az útvonalrepülés vagy tervezett kitérés során bármely időpontban bekövetkező kritikus hajtómű meghibásodás esetén a repülési útvonal legalacsonyabb repülési magassága alá történő süllyedés nélkül képes legyen a repülés folytatására egy olyan repülőtérig, amelyen az 5.2.11 pont előírásának eleget tudnak tenni. 5.2.10 Útvonalon – Kettő hajtómű üzemképtelen – A három vagy több hajtóművel felszerelt repülőgép az útvonalrepülés bármely részén, ahol az útvonal kitérő repülőterek elhelyezkedése és a repülés teljes időtartama olyan, hogy egy második hajtómű meghibásodás valószínűségét a jelen fejezet előírásaiba foglalt általános repülésbiztonsági szint fenntartása érdekében figyelembe kell venni, bármely két hajtómű meghibásodása esetén képes legyen az útvonal kitérő repülőtérig történő repülés folytatására és ott a leszállás végrehajtására. 5.2.11 Leszállás – A repülőgép a tervezett leszállási vagy bármely kitérő repülőtéren a megközelítési repülési útvonalon levő összes akadály felett biztonságos elkülönítést tartva képes legyen a leszállás végrehajtására 2007/70/II. szám valamint a rendelkezésre álló leszállási távolságon belül a leszállás utáni kigurulás végén megállásra vagy vízi-repülőgép esetében megfelelő sebességre történő lelassulásra. Vegyenek figyelembe megfelelő tűréshatárokat a várható megközelítési és leszállási módszerek illetve repüléstechnikai eljárások alapján, amennyiben ezeket a teljesítmény adatok meghatározásánál figyelmen kívül hagyták. 5.3 Akadály adatok 5.3.1 Tegyék közzé az akadályokra vonatkozó adatokat annak érdekében, hogy a járató kidolgozhassa az 5.2.8 pont előírásának megfelelő eljárásait. Megjegyzés: Bizonyos akadály adatok közzétételének módszerei a 4. és 15. Annex-ekben találhatók. 5.3.2 A járató az 5.2.8 pont előírásának teljesítése alkalmával vegye figyelembe a térképek pontosságát. 5.4 Az egy gázsugár hajtóműves repülőgépek éjszaka és/vagy műszeres időjárási körülmények (IMC) közötti üzemeltetésére vonatkozó kiegészítő követelmények 5.4.1 Az egy gázsugár hajtóműves repülőgépek éjszaka és/vagy műszeres időjárási körülmények (IMC) közötti üzemeltetésének jóváhagyásakor a járató államának meg kell győződnie arról, hogy a légijármű légialkalmassági bizonyítványa megfelelő-e, valamint a 6. és 8. Annex-ben előírt teljeskörű repülésbiztonsági szintek teljesítését az alábbiak biztosítják-e:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes